VS001775
Datum: 1990-03-07T01:00:00.000+01:00
datum_sodbe_i_stopnje: 2006-10-10T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe prsne in trebušne votline in njihove posledice
fischer: zelo hudi primeri
odskodnina: 19.500.000,00 SIT
opombe: II Ips 300/2006 in II Ips 532/2007 Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Pred poškodbo gradbeni obrtnik.

## Škodni dogodek

Poškodovan s strelnim orožjem tožene stranke. Soprispevek tožnika k nastali škodo je 20%.

## Poškodba

Prestelnina obraza z zlomom čeljusti, pri čemer so bili prekinjeni vsi sloji kože, podkožja, sluznice ustne votline in zgornja čeljust s tremi zobmi; prestrelne rane trebuha s prestelninami želodca, tankega in debelega črevesa ter izliv krvi za trebušno mreno, kjer so bili prekinjeni vsi sloji kože, podkožja in mišičja trebušne stene ter črevesja; prestelnina prsnega koša skozi levo ramo in pazdušni živčni pletež, kar je imelo za posledico krvavitev navzven in nevrološke motnje v smislu prekinitve središčnega in podlahtničnega živca.

## Telesne bolečine

3.000.000,00 SIT Tožnik je trpel 7 dni hude telesne bolečine, 13 dni občasne hude bolečine, 4 tedne neprestane lahke telesne bolečine, občasne lahke kumulativno 1 mesec, trajne občasne lahke bolečine pa trpi ob obremenitvah in ob spremembah vremena. Bolečine občasno tudi trpi zaradi krčev v trebuhu.

#### Hospitalizacija

20 dni, operativni poseg.

#### Ambulantno zdravljenje

Številni kontrolni in specialistični pregledi.

#### Nevšečnosti med zdravljenjem

10 urni kateter, 2 dni dihanje s pomočjo cevke v sapniku, 1 teden hranjenje s sondo v želodcu. Zdravljenje je bilo zaključeno 11.2.1991.

## Strah

1.500.000,00 SIT Tožnik je med streljanjem utrpel primarni strah velike intenzitete, večji strah pa je doživljal tudi prvi teden zdravljenja, ko izid operacije ni bil gotov. Do konca diagnostičnega postopka je bil v strahu, da ima hujše notranje poškodbe, znaten je bil tudi strah pred operacijo v splošni anesteziji. Intenziteta strahu je bila velika, saj je prejemal pomirjevala.

## Zmanjšanje življenjske aktivnosti

15.000.000,00 SIT Tožnik ima zmanjšano gibljivost komolca leve roke za 7%, podlahti za 50%, zapestja za 27%, sklepov med osnovnim in srednjim členkom za 60% in sklepov med srednjimi ter končnimi členki za 55%. Groba moč levice je zmanjšana za 60%, zato tožnik ni sposoben za dela, kjer je potrebno uporabljati moč levice oziroma fizična dela z dvoročnim orodjem, oviran pa je tudi pri dvigovanju predmetov. Tožnikova leva roka je delno neobčutljiva, delno pa zmanjšano občutljiva za dotik in bolečino. Tožnik je oviran pri športno rekreativni dejavnosti: ne more se več ukvarjati z atletiko, košarko, karatejem in plavanjem. Slabše žveči hrano in ima prebavne motnje. V fizičnem smislu gre za 50% telesno okvaro. Na duševnem področju gre pri tožniku za posttravmatsko stresno motnjo, ki je že prešla v trajno osebnostno spremenjenost, ki se kaže v podoživljanju dogodka, slabem spanju, občutku zapuščenosti, ponižanosti in manjvrednosti. Zaradi duševnih razlogov so tožnikove življenjske aktivnosti zmanjšane za 80%. Tožnik ni več zmožen za svoje prejšnje delo gradbenega obrtnika.

**Zveza:**

ZOR člen 200, 203